SET สัปดาห์หน้าฟื้นตัว พร้อมจับตาตัวเลขเศรษฐกิจไทย
โบรกฯชี้ภาพรวมตลาดสินทรัพย์เสี่ยงสัปดาห์หน้าฟื้นตัวต่อ พร้อมแนะนำจับตาตัวเลขเศรษฐกิจไทย
18 ก.พ. 2561

Weekly outlook : ฟื้นตัว แนวต้าน 1,820/1,835 จุด รับ 1,800/,1790 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (19-23 ก.พ.) ภาพตลาดสินทรัพย์เสี่ยงฟื้นตัวต่อ หลังทิศทางอัตราผลตอบแทนพันธบัตรสหรัฐฯอายุ 10 ปี ทรงตัวที่ระดับ 2.9% สะท้อนนักลงทุนตอบรับความเสี่ยงจาก FED จะปรับขึ้นดอกเบี้ย 3-4 ครั้งไปราว 70% (UST 10 ปี เพิ่มขึ้นจาก 2.3% สู่ระดับ 2.9% โดยประเมินกรอบปีนี้ที่ 3-3.25%) ผสานแนวโน้ม Dollar Index ชะลอการแข็งค่าสู่ระดับ 88.59 จุด อ่อนค่าสุดในรอบ 3 ปี หนุนค่าเงินเอเชียแข็งค่าเชิงเปรียบเทียบเป็นจิตวิทยาบวกต่อตลาดเอเซีย
ด้านปัจจัยในประเทศ สัปดาห์นี้จับตา GDP ไตรมาส 4/60 ของไทยในวันที่ 19 ก.พ. Nomura และ Consensus คาดขยายตัว 4.4% และ 4.3% ตามลำดับ จะทำให้ทั้งปี 60 GDP โตที่3.9% จาก 3.2% ในปีก่อน ด้วยมุมมอง Nomura ที่ีสูงกว่าตลาดคาดอาจสะท้อน Upside Risk
นอกจากนี้ผลประกอบการปี 60 ของบริษัทจดทะเบียนกลุ่มภาคการผลิตที่รายงานแล้ว 39 บริษัท กำไรรวม 2.11 แสนล้านบาท ดีกว่าคาด +1.68% และยังเหลืออีก 179 บริษัทที่มีการคาดการณ์ผลประกอบการรวม 4.45 แสนล้านบาท และกำลังทยอยรายงานออกมาจะเป็นตัวบ่งชี้ปัจจัยพื้นฐานของตลาดหุ้นไทยว่า ณ ดัชนี 1,800 จุด มีความแข็งแรงแค่ไหน หลัง SET มาซื้อขายที่ PER 18F 16.12 เท่า
ส่วนประเด็นอื่นๆ ที่ต้องติดตาม คือ การรายงานตัวเลขเศรษฐกิจไทย 1) ยอดส่งออกเดือน ม.ค. consensus คาดขยายตัว 11% m-m จาก 8.6% m-m ในเดือนก่อนหน้าและ 2) วันที่ 22 ก.พ. FOMC meeting minutes
&lt;&lt;&lt;คลิกเพื่อดูรายละเอียด&gt;&gt;&gt;